༈ ཤིང་འབྲུག་ཆོས་འཁོར་རྒྱལ་དུ་
གཏོཪ་གསོལ་མཆོད་དཔོན་བློ་བཟང་མཐུ་སྟོབས་བཏང་སྐབས་སྙན་དཪ་འབུལ་རྒྱུའི་ཁ་ཡིག་དགོས་ཚུལ་བྱུང་བ་
བཞིན་བྲིས་པ་འདོད་དོན་ཡོངས་འདུའི་སྙེ་མ། བྱམས་བརྩེའི་དཔུང་གིས་བདུད་ཀྱི་སྡེ་ཆེན་ལས། །
རྣམ་པར་རྒྱལ་པའི་མི་ཕམ་མགོན་པོའི་དྲུང༌། །འཆི་མེད་དུ་ཀཱུ་ལ་ཡི་གོས་བཟང་གི། །
རྗེས་འགྲོ་ལྷ་རྫས་སྙན་ཤལ་ཕུལ་བའི་དགེས། །རྒྱལ་བསྟན་དར་ཞིང་དེ་འཛིན་སྐྱེས་
བུ་རྣམས། །ཞབས་པད་རབ་བརྟན་(༩༣བ)ཁྲིམས་ལྡན་འདུས་པའི་སྡེ། །དབྱར་མཚོ་
ལྟར་འཕེལ་མཁའ་མཉམ་འགྲོ་བ་ཀུན། །བདེ་ཞིང་སྐྱིད་པའི་དཔལ་ལ་སྤྱོད་པར་ཤོག །
བདག་སོགས་བསྐལ་པར་འཚོ་བ་རིང་པོའི་ཚེ། །མཆོད་སྦྱིན་བརྒྱ་པའི་ལེགས་བྱས་
དཔལ་ཐོབ་ཅིང་། །དེང་ནས་བྱང་ཆུབ་བར་དུ་མགོན་ཁྱོད་ཀྱིས། །རྗེས་སུ་བཟུང་
སྟེ་དོན་གཉིས་ལྷུན་གྲུབ་ཤོག། ༈ །།དེ་ཝཱི་ཀོ་ཊི།>རྒྱལ་བ་ཀུན་ཡུམ་འདོད་ཁམས་དབང་
ཕྱུག་མས། །དེང་ནས་བཟུང་སྟེ་བྱང་ཆུབ་སྙིང་པོའི་བར། །གཏན་གྱི་སྐྱབས་གནས་
མཛོད་ལ་བར་ཆད་ཀུན། །ཞི་ཞིང་མཐུན་རྐྱེན་དངོས་གྲུབ་སྩལ་དུ་གསོལ།། ༈ །།བསིལ་
ཚལ།>བསྟན་སྲུང་དབང་པོ་རྡོ་རྗེ་གུར་གྱི་མགོན། །ལེགས་ལྡན་ནག་པོ་ལྷ་ཆེན་གདོང་
བཞི་པ། །པུ་ཏྲ་མིང་སྲིང་དམ་ཅན་རྒྱ་མཚོ་ཡིས། །འཕྲིན་ལས་རྣམ་བཞི་ལྷུན་གྱིས་
གྲུབ་པར་མཛོད།། ༈ །།མགོན་ཁང་མཐིལ།>དཔལ་ལྡན་མ་ཧེའི་ཞལ་ཅན་བཀའ་སྡོད་
བཅས། །བླ་མགོན་དབྱེར་མེད་རྣམ་མང་ཐོས་པའི་སྲས། །སྲིད་གསུམ་བདག་མོ་སྟོབས་
ལྡན་བྲམ་ཟེའི་གཟུགས། །བེག་རྩེ་ལྕམ་དྲལ་བཅས་པས་འཕྲིན་ལས་སྒྲུབས།། ༈ །།ལྕམ་
སྲིང་།>དབང་གི་སྐྱེས་བུ་ཟངས་ཀྱི་བེག་རྩེ་ཅན། །སྲིང་མོ་རིག་པའི་ལྷ་མོ་གདོང་དམར་
མ། །ལས་མཁན་སྲོག་བདག་བཤན་པའི་དམག་ཚོགས་ཀྱིས། །ཞི་རྒྱས་དབང་དྲག་
ལས་རྣམས་གྲུབ་པར་མཛོད།། ༈ །།རྒྱལ་པོ།>དཔལ་ལྡན་ཆོས་རྒྱལ་ཆེན་པོ་སྐུ་ལྔ་དང་། །
སྤྲུལ་པ་སྲས་ཡུམ་བློན་པོར་བཅས་པའི་ཚོགས། །བཀའ་སྡོད་གཙོ་བོ་གནོད་སྦྱིན་ཙི་
དམར་བ། །འཁོར་དང་བཅས་པས་རྣལ་འབྱོར་སྟོང་གྲོགས་མཛོད།། ༈ །།གཟའ།>དཔལ་
ལྡན་ཀུན་བཟང་ཐུགས་རྗེའི་སྒྱུ་འཕྲུལ་གར། །གདུག་པ་འདུལ་ཕྱིར་ཀླུ་སྲིན་(༩༤ན)
289

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། . ༼ཚ༽
བཤོས་པའི་སྲས། །ལྷ་ཆེན་ཁྱབ་འཇུག་དྲང་སྲོང་རཱ་ཧུ་ལས། །འགལ་རྐྱེན་ཀུན་སོལ་
མཐུན་རྐྱེན་ལེགས་ཚོགས་སྤེལ།། ༈ །།གཟའ་གདོང་དམར་ནག>ཁྱབ་འཇུག་ཆེན་པོའི་
སྲས་པོ་གནོད་སྦྱིན་རིགས། །ཁྱུང་དམར་ཞོན་ནས་སྲིད་གསུམ་ཀུན་མྱུལ་བ། །གཟའ་
གདོང་དམར་ནག་དྲེགས་པའི་འཁོར་ཚོགས་བཅས། །བདག་སོགས་རྣམས་ཀྱི་མགོན་
སྐྱབས་དཔུང་གཉེན་མཛོད།། ༈ །།རྡོར་ལེགས།>དམ་ལྡན་སྙིང་ཉེ་མཐུ་སྟོབས་རྫུ་འཕྲུལ་
ཅན། །རྡོ་རྗེ་ལེགས་པ་མཆེད་འཁོར་ཚོགས་བཅས་ཀྱིས། །ཉིན་མཚན་གཡེལ་བ་མེད་
པར་གྲོགས་མཛོད་ལ། །མཐུན་པའི་དངོས་གྲུབ་མ་ལུས་སྩལ་དུ་གསོལ།། ༈ །།དེ་ཝཱི་
ཀོ་ཊི་གཡུ་སྒྲོན།>ཆོས་འཁོར་གནས་སྐྱོང་རྡོ་རྗེ་གཡུ་སྒྲོན་མ། །ལྷ་རིགས་ཇོ་བོ་ཆེན་པོ་
རྒྱལ་མཚན་དང་། །གནོད་སྦྱིན་རྟ་རྒོད་ཤེལ་ལྕགས་ལ་སོགས་པ། །གཞི་བདག་སྲུང་
མར་བཅས་པས་འཕྲིན་ལས་སྒྲུབས།། །།